MiG-21

MiG-21 (krievu: Микоян и Гуревич МиГ-21, NATO terminoloģijā: Fishbed) ir virsskaņas reaktīvais iznīcinātājs, kas izstrādāts Mikojana un Gureviča konstruktoru birojā Padomju Savienībā. Tas kādreiz bija visvairāk ražotais virsskaņas reaktīvais iznīcinātājs pasaulē un visvairāk ražotā kaujas lidmašīna kopš Korejas kara, kā arī tā ir visilgāko laika periodu ražotā kaujas lidmašīna (26 gadi, no 1959. līdz 1985. gadam). MiG-21 lidmašīna ir izstādīta apskatei Rīgas aviācijas muzejā.